Roland Eötvös
Roland Eötvös var en ungarsk baron, der blev kendt både som fysiker, politiker og bjergbestiger.
Han var professor i fysik ved universitetet i Budapest i 1872 og undervisningsminister fra 1894 til 1895. Han var søn af József Eötvös.
I 1886 udledte Eötvös sin lov for overfladespændingens afhængighed af væskens temperatur, densitet og molekylmasse. I 1888 konstruerede han en forbedret torsionsvægt, hvormed han udførte de hidtil nøjagtigste målinger af Jordens tyngdefelt og magnetfelt. Han viste, at afvigelsen fra loven om ækvivalensen mellem legemers gravitationelle og inertielle masse er mindre end 5 ud af 109, og sikrede derved en del af grundlaget for den almene relativitetsteori.
Eötvös var også kendt som én af Europas førende bjergbestigere.